**Сабақтың тақырыбы:** Түбір және туынды сөз

**Сабақтың мақсаты:** 1.Түбір бен туынды сөз туралы білімдерін тереңдету, негізгі түбір мен туынды сөздерді салыстыра отырып, жұрнақтың қызметін түсіндіру; 2.Оқушылардың сөздік қорларын, тілдерін дамыту; 3.Ұқыптылыққа тәрбиелеу

**Сабақтың түрі:** пысықтау сабағы

**Әдіс тәсілдері:** сұрақ- жауап, түсіндіру, топтастыру, Венн диаграммасы, сөйлемдер құрастыру

**Сабақтың барысы:**

**1.Ұйымдастыру**. Балалардың назарын сабаққа аударып, мақсатымен таныстыру. Психологиялық дайындық

*Әрбір адам туысым, досым, жұрағат,*

*Әрбір сабақ үйрену, ұғу, ұлағат,*

*Әрбір сөзің шындық, бірлік, адамдық,*

*Әрбір ісің тілек, тірлік, адалдық*

**2.Үй жұмысын** сұрақ- жауап әдісі бойынша тексеру

-Өткен сабақта біз қандай тақырыппен таныстық?

-Сөз құрамы неден тұрады?

-Түбір дегеніміз не?

-Қосымша деп нені айтамыз?

-Жұрнақ пен жалғау дегеніміз не?

-Туынды сөз дегеніміз не?

Венн диаграммасы арқылы түбір сөз бен туынды сөзді салыстырайық.

Дәптерімізді ашып, бүгінгі күн мен тақырыпты жазып қояйық.

**3. Сабақты жалғастыру**

**1-тапсырма: Берілген сөздерді сөз құрамына қарай талдау**

Оқушы, бидайды, гүлдер, достық,ойыншық. Осы сөздерді қатыстырып, ауызша сөйлемдер құрастыру.

1- жаттығу. Сөздерге тиісті жұрнақтарды жалғап, туынды сөз жаса.

Көктем, көлшік, өнім, кеспе. Жаңа сөздерді қатыстырып, сөйлемдер құрастырып жазу.

**2-тапсырма . Суреттегі заттардың атына -шы жұрнағын қосып, жаңа сөздер жасау**

Балық

Қой

шы

Жылқы

Қобыз

Домбыра

**3-тапсырма .Сөз құрамының белгілері бойынша сөздер ойлап табу**

Түбір

Түбір+ жалғау

Түбір+ жұрнақ

Түбір+ жұрнақ +жалғау

**Оқулықпен жұмыс**

2-жаттығу. Мәтінді оқу. Мәтіннен не түсіндіңдер? Туынды сөздерді табу

***Медеу*** сөзін қатыстырып бес жолды өлең құрастыру

1.Медеу

2.Көрікті, үлкен

3.Жарысады, өтеді,демалады

4.Медеуде спорттық жарыстар өтеді

5.Мұзайдыны

**4.Сабақты қорытындылау. Бүгін біз не үйрендік?**

«5» болсын алар бағамыз

Білімнен бақыт табамыз

Өнер- білім көп оқып,

Өсе берсін санамыз

**5.Оқушылардың білімдерін бағалау**

**6.Үйге тапсырма:** 5-жаттығу 16- бет Берілген сөздерді жұрнақтар арқылы туынды сөзге айналдырып жаз.